SET ปิดลบ 9 จุด นักลงทุนรอตัวเลข “เงินเฟ้อ” สหรัฐ ลุ้นพรุ่งนี้รีบาวด์
SET ปิดลบ 9 จุด หวั่น “เฟด” เร่งขึ้นดอกเบี้ย รอตัวเลขเงินเฟ้อสหรัฐที่จะออกมาสัปดาห์นี้ พรุ่งนี้คาดดัชนีมีโอกาสค่อยๆฟื้นหลังปรับฐาน พร้อมให้แนวรับ 1,563 และ 1,550 จุด แนวต้าน 1,580 และ 1,595 จุด
SET ปิดลบ 9 จุด หวั่น “เฟด” เร่งขึ้นดอกเบี้ย รอตัวเลขเงินเฟ้อสหรัฐที่จะออกมาสัปดาห์นี้ พรุ่งนี้คาดดัชนีมีโอกาสค่อยๆฟื้นหลังปรับฐาน พร้อมให้แนวรับ 1,563 และ 1,550 จุด แนวต้าน 1,580 และ 1,595 จุด
10 ต.ค. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ดัชนีตลาดหุ้นไทยแกว่งไซด์เวย์ในทิศทางปรับตัวลดลงตามตลาดหุ้นต่างประเทศ โดยได้รับแรงกดดันจากหลังตัวเลขการจ้างงานนอกภาคเกษตรและอัตราการว่างงานสหรัฐออกมาดีกว่าที่ตลาดคาด ทำให้นักลงทุนกังวลทิศทางการปรับขึ้นอัตราดอกเบี้ยของธนาคารกลางสหรัฐ (เฟด) ขณะที่อยู่ระหว่างการรอตัวเลขคาดการณ์เงินเฟ้อในมุมมองผู้บริโภค และดัชนีราคาผู้บริโภค (CPI) ประจำเดือน ก.ย.ของสหรัฐที่จะประกาศออกมาในวันที่ 13 ต.ค.นี้
สำหรับปัจจัยภายในประเทศนักลงทุนยังอยู่ระหว่างรอติดตามผลประกอบการของธนาคารพาณิชย์ไตรมาส 3/65 ที่จะทยอยออกมาในสัปดาห์นี้
โดยพรุ่งนี้คาดว่าดัชนีมีโอกาสจะค่อยๆ ฟื้นตัวขึ้น หลังจากปรับฐานมาระยะหนึ่งแล้ว พร้อมให้แนวรับที่ 1,563 จุด และ 1,550 จุด แนวต้าน 1,580 และ 1,595 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTT มูลค่าการซื้อขาย 3,000.08 ล้านบาท ปิดที่ 34.50 บาท ราคาไม่เปลี่ยนแปลง
CPALL มูลค่าการซื้อขาย 2,926.61 ล้านบาท ปิดที่ 55.75 บาท เพิ่มขึ้น 2.00 บาท
BANPU มูลค่าการซื้อขาย 1,426.24 ล้านบาท ปิดที่ 12.60 บาท เพิ่มขึ้น 0.30 บาท
DELTA มูลค่าการซื้อขาย 1,412.76 ล้านบาท ปิดที่ 662.00 บาท เพิ่มขึ้น 4.00 บาท
PTTEP มูลค่าการซื้อขาย 1,333.19 ล้านบาท ปิดที่ 170.50 บาท เพิ่มขึ้น 0.50 บาท